Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2001/C 354/06)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ αριθ. (ΕΟΚ) 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ ( ) ΠΓΕ (x)

Αριθμός φακέλου που δίδεται από το κράτος μέλος: 398990093

1. Αρμόδιες υπηρεσίες του κράτους μέλους Ονομασία: Deutsches Patent- und Markenamt Markenabteilung 3.2

Διεύθυνση: D-80297 München

Τηλ.: (49-89) 21 95 46 22

Φαξ: (49-89) 21 95 41 43.

2. Αιτούσα ομάδα 2.1. Ονομασία: Teichgenossenschaft Oberpfalz

2.2. Διεύθυνση: Säulnhof 19, D-92551 Stulln

2.3. Σύνθεση: παραγωγός/μεταποιητής (x), άλλος ( ).

3. Τύπος του προϊόντος: Κλάση 1.7. ψάρια, μαλακόστρακα, μαλάκια νωπά και προϊόντα.

4. Περιγραφή της συγγραφής υποχρεώσεων (Σύνοψη των όρων του άρθρου 4 παράγραφος 2):

4.1. Ονομασία: Oberpfälzer Karpfen (κυπρίνος Άνω Παλατινάτου).

4.2. Περιγραφή: Βρώσιμοι κυπρίνοι ζωντανοί, θανατωμένοι ή μεταποιημένοι προς καπνιστά ψάρια (και σε μέρη όπως φιλέτα ή κοτολέτες) και τελικά προϊόντα. Ελάχιστο βάρος κάθε ζωντανού ψαριού 1000 g, σχήμα επίμηκες. Η σάρκα είναι λευκή, σφιχτή, εύγευστη και άπαχη με χαρακτηριστική γεύση.

4.3. Γεωγραφική περιοχή: Περιφέρεια Άνω Παλατινάτο/Βαυαρία

4.4. Απόδειξη προέλευσης: Ο κυπρίνος του Άνω Παλατινάτου αποτελεί παραδοσιακό προϊόν υδατοκαλλιέργειας με ιστορία αρκετών αιώνων. Η εκτροφή κυπρίνων στο Άνω Παλατινάτο άρχισε στη μονή Zisterzienserkloster Waldsassen (ιδρύθηκε το έτος 1132), έφθασε στο απόγειό της το 15ο αιώνα και αναγεννήθηκε τον 20ό. Ήδη στο Άνω Παλατινάτο περίπου 3000 επιχειρήσεις εκμεταλλεύονται γύρω στα 10000 εκτάρια δεξαμενές εκτροφής κυπρίνου. Πρόκειται για τις σημαντικότερες του είδους αυτού εκτροφές στη Γερμανία και αποτελεί σημαντικό οικονομικό παράγοντα στην ολίγο αναπτυγμένη αυτή περιφέρεια. Ο κυπρίνος του Άνω Παλατινάτου εκτρέφεται στις δεξαμενές του Άνω Παλατινάτου από το στάδιο του αυγού μέχρι του ψαριού προς κατανάλωση. Οι υδατοκαλλιεργητές και οι εμπορευόμενοι δεσμεύονται να μην τοποθετούν στην αγορά άλλο προϊόν με διαφορετική καταγωγή υπό την ονομασία "Oberpfälzer Karpfen". Σε περίπτωση ελέγχου, είναι διαθέσιμα έγγραφα σχετικά με το μέγεθος των εκμεταλλεύσεων, τη συμπληρωματική αγορά και πώληση ψαριών, τη διατροφή τους κ.λπ. καθώς και για την αγορά κυπρίνων.

4.5. Μέθοδος παραγωγής: Ο κυπρίνος ο έτοιμος για κατανάλωση από το Άνω Παλατινάτο εκτρέφεται από το στάδιο του αυγού μέχρις ότου το ψάρι φθάσει σε μέγεθος κατάλληλο για κατανάλωση (1500 έως 2000 g). Το μέγεθος αυτό επιτυγχάνεται καταρχήν περί το τέλος της τρίτης περιόδου εκτροφής. Η διατροφή ουσιαστικά είναι φυσική (τροφές που απαντώνται στο βυθό των δεξαμενών, ζωοπλαγκτόν κ.λπ.), όπου προστίθενται σιτηρά (όχι όμως αραβόσιτος) από τοπικές εκμεταλλεύσεις.

4.6. Δεσμός: Λόγω των ιδιαζουσών μετεωρολογικών συνθηκών που επικρατούν εκεί (ύψος, υπέδαφος, ποιότητα νερού, κ.λπ.), το Άνω Παλατινάτο διακρίνεται από τις υπόλοιπες υδατοκαλλιεργητικές περιφέρειες. Οι σχετικά χαμηλές θερμοκρασίες εκτεταμένης εκτροφής που επιτρέπουν οι κλιματικές συνθήκες και οι χαμηλή οξύτητα των εδαφών καθώς και η ήπια χρήση φυσικών διατροφικών συμπληρωμάτων επιτρέπουν βραδύτερη ανάπτυξη των ψαριών και υπό κανονικές συνθήκες τους προσδίδουν σάρκα άπαχη και σφικτή. Η ποιότητα του κρέατος, μέσω της διατροφικής αλυσίδας, επηρεάζεται επίσης από την ποιότητα του υπεδάφους και του νερού. Τα χαρακτηριστικά του κυπρίνου προς κατανάλωση από το Άνω Παλατινάτο συνδέονται συνεπώς στενά με την εδαφική του καταγωγή και συμβάλλουν στην παραδοσιακή φήμη του προϊόντος.

4.7. Δομή ελέγχου: Όνομα: Bayerische Landesanstalt für Ernährung (διεύθυνση τροφίμων του ομόσπονδου κράτους της Βαυαρίας)

Διεύθυνση: Postfach 95 01 40, D-81517 München

Όνομα: Lacon GmbH

Διεύθυνση: Hanns-Martin-Schleyer-Str. 10, D-77656 Offenburg

Όνομα: Bayerisches Staatsministerium für Arbeit und Sozialordnung, Familie, Frauen und Gesundheit (Υπουργείο εργασίας, κοινωνικών υποθέσεων, υποθέσεων σχετικών με την οικογένεια, τη γυναίκα και την υγεία στο κράτος της Βαυαρίας)

Διεύθυνση: D-80792 München.

4.8. Σήμανση: Προστατευόμενη γεωγραφική ένδειξη (ΠΓΕ).

4.9. Εθνικές απαιτήσεις: ουδεμία.

Αριθ. ΕΚ: G/DE/00191/01.04.24.

Ημερομηνία παραλαβής του πλήρους φακέλου: 24 Απριλίου 2001.